Joseph Zen Ze-kiun

Mons. Joseph kardinál Zen Ze-kiun SDB (* 13. január 1932, Šanghaj, Čínska republika) je čínsky rímskokatolícky kňaz, biskup, ktorý v rokoch 2002 až 2009 pôsobil ako hongkongský biskup. V roku 2006 ho pápež Benedikt XVI. vymenoval za kardinála a otvorene sa vyjadruje k otázkam ľudských práv, politickej a náboženskej slobody. Je členom Saleziánov Dona Bosca.

15. apríla 2009 odišiel do dôchodku, ale naďalej má silný prodemokratický vplyv v Hongkongu. 11. mája 2022 ho zatkla Národná bezpečnostná polícia a neskôr v ten istý deň bol prepustený na kauciu.

 Životopis 
Narodil sa v meste Šanghaj katolíckym rodičom Vincentovi Zenovi a Margaret Tseu. Počas druhej čínsko-japonskej vojny študoval v cirkevnej škole, ale po tom, čo jeho otec utrpel mozgovú príhodu, bol poslaný do opátstva.

Po vstupe k saleziánom v hongkongskom noviciáte v roku 1948 ho 11. februára 1961 kardinál Maurilio Fossati vysvätil za kňaza. Získal licenciát z teológie a doktorát z filozofie na Pápežskej saleziánskej univerzite v Ríme. Po roku 1973 vyučoval na Holy Spirit Seminary College v Hongkonguv rokoch 1976 až 1978 na saleziánskej škole v Macau ako riaditeľ. V roku 1978 sa stal provinciálnym predstaveným saleziánov, potom v roku 1983 rezignoval. V rokoch 1989 až 1996 pôsobil ako lektor v |seminároch v Číne, centrách štúdia uznaných komunistickou stranou.

 Biskup 
V roku 1996 ho pápež Ján Pavol II. vymenoval za biskupa koadjútora diecézy Hongkong. Za biskupa ho vysvätil 9. decembra hongkongský biskup, kardinál John Baptista Wu Cheng-chung. Spolusvätiteľmi boli tokijský arcibiskup a kardinál Peter Seiichi Shirayanagi a adjunktný sekretár Kongregácie pre evanjelizáciu národov, arcibiskup Charles Asa Schleck. 23. septembra 2002 sa po smrti svojho predchodcu stal hongkongským biskupom.

 Kardinál 
Pápež Benedikt XVI. prvýkrát vymenoval nových kardinálov 24. marca 2006. Mená pätnástich nových kardinálov z 11 krajín oznámil 22. februára 2006. 12 z 15 malo menej ako 80 rokov a bolo oprávnených voliť v pápežskom konkláve. S týmito novými kardinálmi Benedikt XVI. obmedzil počet kardinálov voličov na 120.

24. marca na konzistóriu bol vymenovaný za kardinála – kňaza s titulárnym kostolom Santa Maria Madre del Redentore a Tor Bella Monaca. Bol členom Kongregácie pre Boží kult a disciplínu sviatostí a Kongregácie pre evanjelizáciu národov.

Pápež Benedikt XVI. ho poveril, aby napísal meditácie pre Krížovú cestu, ktorú viedol pápež v rímskom Koloseu na Veľký piatok 21. marca 2008.

15. apríla 2009 pápež Benedikt XVI. prijal jeho rezignáciu z dôvodu veku. Vo funkcií ho nahradil biskup koadjútor John Tong Hon. Dostal od miestneho hongkongského súdu povolenie zúčastniť sa pohrebných obradov zosnulého Benedikta XVI. v Ríme začiatkom januára 2023, kde mal aj súkromnú audienciu u pápeža Františka. Po návrate sa 91-ročný kardinál koncom januára 2023 odobral do hongkongskej nemocnice na liečbu respiračných problémov.

Dňa 24. apríla 2025, po smrti pápeža Františka, mohol opustiť Hongkong, aby sa zúčastnil jeho pohrebu 26. apríla.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

 Iné projekty 

 Zdroj 

Kategória:Čínski kardináli
Kategória:Saleziáni